Hogeita hemeretziaren madarikazio

Hogeita hemeretziaren madarikazioa Afganistango zenbait lekutan dagoen sinesmena da, non 39 zenbakia lotsagarritzat jotzen den prostituzioarekin duen alegiazko lotura dela-eta. Hogeita hemeretzi zenbakia duten telefono-zenbakien jabeek irainak edo isekak jaso izan dituzte, eta zenbaki bera duten matrikuladun ibilgailuen jabeek ere antzeko tratua pairatu dute. Hala, 39 zenbakia daramaten autoak saltzea zailagoa izaten da.

Zenbaki horrekiko fobiari triakontenneafobia deritzo.

 Jatorria 

Superstizizioaren jatorria ez da argia, baina orokorki Heraten bizi eta "39" goitizena zuen proxeneta batekin lotua izan da, bere auto garestiaren matrikula zenbakia eta bere bizitokiaren zenbakiaren ondorioz. Beste teoria batzuen aburuz, zenbaki hori morda-gow modura itzultzen da (hildako behia esan nahi du). Termino hau proxenetaren baliokidea da kale-hizkuntzan. Beste batzuek adierazten dute polizia ustelek sortu eta hedatu zutela zurrumurrua 39 zenbakidun matrikula bat aldatzeagatik $200-500 kobratzeko. Bestalde, polizien arabera, ibilgailu-saltzaileak dira zurrumurruaren erantzule, "39" zenbakidun kotxeak merkeago erosi eta matrikula aldatu ondoren garestiago saldu ahal izateko, Kabuleko trafiko eta erregistro departamentuko kide den Abdul Kader Samunwalek adierazi bezala.

 Ulertzeko modua 
39 zenbakia duten ibilgailuen matrikulak arbuiagarriak dira Afganistanen eta hala, zenbaki horiek daramatzaten autoak ia saldu ezinak dira, adibidez Kabulen, hiriburuan. Halako ibilgailuen gidariek oinezkoen eta beste gidari batzuen irainak, isekak eta nahi gabeko arreta jaso dituztela adierazi dute, eta batzuek matrikulak aldatu ere egin dituzte zenbakiak ezkutatzeko.

Arazoa bereziki nabarmendu zen Kabulen 2011ko martxoko Persiar Urte Berriaren ondoren, gobernua 39 zenbakiarekin hasten ziren matrikulak jaulkitzen hasi zenean. Zigorrak jartzeko mehatxua egon arren, gidari askok uko egin zioten autoak erregistratzeari, matrikuletan 39 zenbakia agertzen zen bitartean. 39 digitua duten matrikulen jabeek "39 koronela" bezalako goitizenak jaso dituztela ere jakinarazi dute. Antzeko arazoak izan dituzte telefono mugikorren jabeek, eta horrek dei-identifikatzailea ezkutatzera edo zenbakia aldatzera behartu ditu. 39 urte dituzten afganiar batzuek, bestalde, beren burua "40tik bat gutxiago" edo "40ra urtebete falta" dutela esanez aurkezten dute (paxtuneraz یک کم چهل).

2010eko Afganistango parlamenturako hauteskundeetan, bi pertsona hil ziren Mula Tarahil hautagaiaren zaindariek zibilen aurka tiro egin zutenean, trafiko-istripu baten ondoren. Gertakaria Tarajil hautagaiari egindako iseken ondorioz gertatu zela esan da, hauteskunde-zerrendan 39. postuan agertzen baitzen.

 Ikus, gainera 

 Triskaidekafobia
 Hogeita hemeretzi

 Erreferentziak 

Kategoria:Fobiak
Kategoria:Madarikazioak
Kategoria:Hiri kondairak
Kategoria:Afganistango kultura
Kategoria:Numerologia